6 หุ้นโรงไฟฟ้าวิ่ง! ลุ้นชิงเค้ก “กพช.” เปิดซื้อไฟรอบใหม่ 3,662 MW
6 หุ้นโรงไฟฟ้าวิ่ง! ลุ้นชิงเค้ก "กพช." เปิดรับซื้อไฟฟ้าพลังงานหมุนเวียนรอบใหม่ 3,662 เมกะวัตต์ นำโดย GULF-GPSC-EA-GUNKUL-BGRIM-SSP
6 หุ้นโรงไฟฟ้าวิ่ง! ลุ้นชิงเค้ก "กพช." เปิดรับซื้อไฟฟ้าพลังงานหมุนเวียนรอบใหม่ 3,662 เมกะวัตต์ นำโดย GULF-GPSC-EA-GUNKUL-BGRIM-SSP
9 มี.ค. 2566

ผู้สื่อข่าวรายงานว่า วันนี้(9 มี.ค.66) ราคาหุ้นกลุ่มโรงไฟฟ้าบวกคึก นำโดยหุ้นบริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ  GULF ราคาหุ้น ณ เวลา 14.37 น. อยู่ที่ 51.25 บาท บวก 0.75 บาท หรือเพิ่มขึ้น 1.49% มูลค่าซื้อขาย 381.37 ล้านบาท
ด้านบริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ณ เวลา 14:38น. อยู่ที่ 66.00 บาท บวก0.75 บาท หรือเพิ่มขึ้น 1.15% มูลค่าซื้อขาย 178.37 พันล้านบาท
ส่วนหุ้นบริษัท พลังงานบริสุทธิ์ จำกัด (มหาชน) หรือ EA ราคาหุ้น ณ เวลา 14:39 น. อยู่ที่  77.25 บาท บวก 1.25 บาท หรือ เพิ่มขึ้น  1.64% มูลค่าซื้อขาย 582.75 ล้านบาท
บริษัท กันกุลเอ็นจิเนียริ่ง จำกัด (มหาชน หรือ GUNKULราคาหุ้น ณ เวลา 14:43 น. อยู่ที่ 4.04 บาท บวก 0.04 บาท หรือ เพิ่มขึ้น 1.00% มูลค่าซื้อขาย 99.04 ล้านบาท
บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP ราคาหุ้น ณ เวลา 14:57 น. อยู่ที่ 9.50 บาท บวก 0.15 บาท หรือ เพิ่มขึ้น 1.60% มูลค่าซื้อขาย 10.70 ล้านบาท
บริษัท บี.กริม เพาเวอร์ จำกัด (มหาชน) หรือ BGRIM ราคาหุ้น ณ เวลา 14:59 น. อยู่ที่ 37.75 บาท บวก 0.25 บาท หรือเพิ่มขึ้น 0.67% มูลค่าซื้อขาย 141.53 ล้านบาท
สำหรับวันนี้นายกุลิศ สมบัติศิริ ปลัดกระทรวงพลังงาน เปิดเผยว่า ที่ประชุมคณะกรรมการนโยบายพลังงานแห่งชาติ (กพช.) ที่มีพล.อ.ประยุทธ์ จันทร์โอชา นายกรัฐมนตรี และ รมว.กลาโหม เป็นประธาน มีมติเปิดรับซื้อไฟฟ้าในรูปแบบ Feed-in Tariff (FiT) ปี 65-73 สำหรับกลุ่มโรงไฟฟ้าประเภทไม่มีต้นทุนเชื้อเพลิงเพิ่มเติมอีก 3,662 เมกะวัตต์ หลังจาก กกพ. ได้เปิดรอบแรกไปแล้ว จำนวน 5,203 เมกะวัตต์ พบว่ามีเอกชนสนใจเข้าร่วมประมูลจำนวนมาก
โดยรอบนี้จะเปิดรับซื้อไฟฟ้าจากพลังงานแสงอาทิตย์แบบติดตั้งบนพื้นดิน(โซลาร์ฟาร์ม) จากเดิมเปิดไปแล้ว 2,368 เมกะวัตต์ จะเปิดรับซื้อเพิ่มอีก 2,632 เมกะวัตต์ รวมเป็น 5,000 เมกะวัตต์ ,พลังงานลม เปิดไปแล้ว 1,500 เมกะวัตต์ จะเปิดเพิ่มอีก 1,000 เมกะวัตต์ รวมเป็น 2,500 เมกะวัตต์ และขยะอุตสาหกรรม เปิดรอบแรกไปแล้ว 100 เมกะวัตต์ และจะเปิดรับซื้อเพิ่มเติมอีก 30 เมกะวัตต์  รวมเป็น 130 เมกะวัตต์
ส่วนก๊าซชีวภาพ (น้ำเสีย/ของเสีย) เปิดรอบแรก 335 เมกะวัตต์ แต่ยังไม่มีผู้ผ่านการคัดเลือก จึงเปิดรับซื้อไฟฟ้ารอบใหม่ในอัตราเดิม
นอกจากนี้ กพช.เห็นชอบส่งเสริมพลังงานทดแทน (RE) รับซื้อเพิ่มเติม ตามแผน PDP2018 (ฉบับปรับปรุงครั้งที่ 1) ปี 64-73 จากเดิม 10,000 เมกะวัตต์ เพิ่มเป็น 12,700 เมกะวัตต์ เพื่อเป็นการปรับให้เหมาะสมกับสถานการณ์ปัจจุบัน รวมถึงการลดแผนรับซื้อไฟฟ้าจากโรงไฟฟ้าพลังน้ำในสปป.ลาว ตามแผนงานเดิมที่มีข้อตกลงกันไว้จะรับซื้อ 15,000 เมกะวัตต์ ลดไป 700 เมกะวัตต์  เนื่องจากในปี 71 ยังไม่มีโครงการใดสามารถที่จะเข้าระบบได้ตามเป้าหมาย
พร้อมทั้งรับทราบร่างสัญญาซื้อขายไฟฟ้า (PPA) โรงไฟฟ้าน้ำงึม 3 ในลาว ปริมาณขายไฟฟ้า 468 เมกะวัตต์ กำหนด COD เดือน ม.ค.69 และโรงไฟฟ้าเซกอง 4A และ 4B ปริมาณขายไฟฟ้า 347 เมกะวัตต์ กำหนด COD เดือน ม.ค.76 โดยทั้ง 2 โครงการมีอายุสัญญา 27 ปี